КъБР-м и Iэтащхьэр Махуэ Билал ехъуэхъуащ Олимп Джэгухэм я чемпион зэрыхъуамкIэ
Инджылызым и къалащхьэм 2012 гъэм щекIуэкIа Гъэмахуэ Олимп Джэгухэм я дыщэ медалыр Махуэ Билал къызэрыратамкIэ абы ехъуэхъуащ Къэбэрдей-Балъкъэрым и Iэтащхьэ КIуэкIуэ Казбек.
«Дунейпсо Олимп Комитетыр хэплъэжащ Лондон щекIуэкIа Олимп Джэгухэм бэнэкIэ хуитымкIэ щекIуэкIа зэхьэзэхуэм кърикIуахэм. Килограмми 120-м нэблагъэ зи хьэлъагъ бэнакIуэхэм Олимпиадэм щрагъэкIуэкIа зэпеуэм и дыщэ медалыр МОК-м и унафэм тету къыхуагъэфэщащ Махуэ Билал. Си гум къыбгъэдэкIыу Билали абы и гъэсакIуэхэми сохъуэхъу хуэфащэ дыдэу дамыгъэ лъапIэр къызэрыратам папщIэ», — итщ республикэм и Iэтащхьэм Инстаграмым щиIэ напэкIуэцIым иритха хъуэхъум.
КъБР-м и Iэтащхьэмрэ Правительствэмрэ я пресс-IуэхущIапIэ.
